หว่อง ก๊าไหว่

หว่อง ก๊า ไหว่ (กวางตุ้ง) หรือ หวาง เจียเว่ย์ (จีนกลาง) (จีน: 王家衛, พินอิน: Wáng Jiāwèi, )  หรือนิยมเรียกอิงการทับศัพท์ภาษาอังกฤษว่า หว่อง กาไว เกิดวันที่ 17 กรกฎาคม ค.ศ. 1958 เป็นผู้กำกับภาพยนตร์, นักเขียนบทภาพยนตร์ และผู้สร้างภาพยนตร์ชาวฮ่องกง ที่มีชื่อเสียงในระดับโลก มีผลงานที่ได้รับการยอมรับว่ามีสไตล์เป็นตัวของตัวเอง ในแบบดาราม่าเซื่องซึม เหงา เปล่าเปลี่ยวอ้างว้าง แต่ทว่ามีสีสัน และงดงามราวบทกวี มีบุคลิกชอบสวมแว่นดำตลอดเวลาจนเป็นเอกลักษณ์

หว่อง ก๊าไหว่ เกิดที่เซี่ยงไฮ้ จีนแผ่นดินใหญ่ และย้ายมาอยู่ฮ่องกงพร้อมกับบิดามารดาตั้งแต่อายุ 5 ขวบ หลังจากเรียนจบสาขาการออกแบบกราฟิก เมื่อ ค.ศ.1980 เขาเริ่มงานในสถานีโทรทัศน์ทีวีบี ในตำแหน่งผู้เขียนบท

หว่อง ก๊าไหว่ เริ่มโด่งดังในวงการภาพยนตร์ ด้วยการสนับสนุนจากนักแสดงและผู้อำนวยการสร้างภาพยนตร์ชื่อดัง เติ้ง กวงหยง (Alan Tang Kwong-Wing) มาเขียนบทภาพยนตร์แนวแอ็คชั่น เรื่อง หลังกระแทกฝา (Flaming Brothers ,1987) ซึ่งเป็นงานสร้างของบริษัท In-Gear Film Production ของเติ้ง กวงหยง นำแสดงโดย โจว เหวินฟะ ได้รับความนิยมในวงกว้างทั่วเอเชีย  

ในปี 1988 หว่อง ก๊าไหว่ เริ่มกำกับภาพยนตร์เรื่องแรก คือเรื่อง ทะลุกลางอก (As Tears Go By ,1988) หนังแนวแอ็คชั่น แก็งสเตอร์จากการโปรดิวเซอร์และอำนวยการสร้างโดย เติ้ง กวงหยง นำแสดงโดย หลิว เต๋อหัว และผลิตโดย In-Gear Film Production  

ในปี 1990 หว่อง ก๊าไหว่ได้กำกับภาพยนตร์เป็นเรื่องที่สอง ซึ่งแป็นแนวดาราม่า แต่มีสไตล์เซื่องซึม เหงา เปล่าเปลี่ยว อ้างว้าง ในแบบของตัวเขาเอง ภายใต้อำนวยการสร้างและเงินทุนจากเติ้ง กวงหยง และผลิตโดย In-Gear Film Production ในเรื่อง วันที่หัวใจรัก..กล้าตัดขอบฟ้า หรือ "Days of Being Wild" ค.ศ.1990 ซึ่งได้สร้างปรากฏการณ์ใหม่ให้โลกภาพยนตร์ และถือเป็นภาพยนตร์เรื่องแรกที่เป็นอัตลักษณ์ประจำตัวเขา ทำให้เขาเริ่มมีชื่อเสียงในวงกว้างระดับนานาชาติ 

หลังจากนั้นเขาได้ก่อตั้งบริษัทผลิตภาพยนตร์เป็นของตัวเองและสร้างภาพยนตร์เรื่องต่อมาไม่ว่าจะเป็น ผู้หญิงผมทอง ฟัดหัวใจให้โลกตะลึง หรือ "Chungking Express" ในปี ค.ศ.1994 , มังกรหยก ศึกอภิมหายุทธ หรือ "Ashes of Time" ในปี ค.ศ.1994 , นักฆ่าตาชั้นเดียว หรือ "Fallen Angels" ในปี ค.ศ.1995 ล้วนได้รับการกล่าวขานในระดับนานาชาติว่า เป็นสไตล์หนังที่แปลกใหม่ และมีเสน่ห์ จนเป็นที่ดึงดูดนักดูหนังจากทุกมุมโลกให้ความสนใจหนังสไตล์ของหว่อง ก๊าไหว่ 

ภาพยนตร์เรื่อง โลกนี้รักใครไม่ได้นอกจากเขา หรือ "Happy Together" (ค.ศ. 1997) เป็นผลงานสร้างชื่อให้กับหว่อง ก๊าไหว่ ในเวทีระดับโลก ในงานเทศกาลภาพยนตร์เมืองคานส์ เขาได้รับรางวัลผู้กำกับภาพยนตร์ยอดเยี่ยม และภาพยนตร์เรื่องถัดมา ห้วงรักเสน่หา หรือ "In the Mood for Love" (ค.ศ. 2000) ประสบความสำเร็จอย่างสูง ได้เข้าชิงรางวัลภาพยนตร์ภาษาต่างประเทศยอดเยี่ยมหลายสถาบัน ทั้งจาก รางวัลบาฟตา รางวัลซีซาร์ และรางวัลของสถาบันภาพยนตร์อเมริกัน

ภาพยนตร์เรื่องถัดมา "2046" (ค.ศ.2004) ใช้เวลาถ่ายทำถึง 4 ปี ในหลายประเทศ รวมทั้งในประเทศไทย มีนักร้อง-นักแสดงซูเปอร์สตาร์ ของไทยร่วมแสดงด้วย คือ ธงไชย แมคอินไตย์

ภาพยนตร์ทุกเรื่องที่หว่อง ก๊าไหว่ กำกับ ล้วนกำกับภาพโดย คริสโตเฟอร์ ดอยล์ แต่ยกเว้นเรื่องแรกคือ ทะลุกลางอก (As Tears Go By ,1988) 

หว่อง ก๊า ไหว่ ได้รับเลือกเป็นประธานกรรมการ สำหรับการมอบรางวัลในเทศกาลภาพยนตร์เบอร์ลินประจำปี ค.ศ. 2013"หว่องกาไว" รับเกียรติเป็นประธานกรรมการเทศกาลหนังเบอร์ลิน จากผู้จัดการออนไลน์ Abbas, M. A. Hong Kong: Culture and the Politics of Disappearance. Minneapolis: University of Minnesota Press, 1997. ISBN 0-8166-2925-0.  Bordwell, David. Planet Hong Kong: Popular Cinema and the Art of Entertainment. Cambridge, Mass.: Harvard University Press, 2000. ISBN 0-674-00214-8. 

ผลงานด้านภาพยนตร์

 ปี เรื่อง ทำหน้าที่เป็น ชื่อภาพยนตร์ภาษาจีน หมายเหตุ ผู้กำกับภาพยนตร์ ดำเนินงานสร้าง เขียนบท 1982Once Upon a Rainbow   彩雲曲 Choi wan kuk 1983 Just For Fun    空心大少爺 Kong xin da shao ye 1984Intellectual Trio   龍鳳智多星 Long feng zhi duo xing  1984 Silent Romance   伊人再見 Yi ren zai jian  1985 Chase a Fortune   吉人天相 Xiao hu xian  1985 Unforgettable Fantasy  小狐仙 Ji ren tian xiang  1986 บ้าเบรกหลุด   神勇雙響炮續集 Shen yong shuang xiang pao xu ji  1986Goodbye, My Hero  惡男 E Nan  1986 Sweet Surrender   我要金龜婿 Wo yao jin gui xu 1987 Final Victory   最後勝利 Zui hou sheng li 1987 หลังกระแทกฝา   江湖龍虎鬥 Gong woo lung foo moon 1987 ขู่เฮอะ แต่อย่าหลอก  猛鬼差館 Meng gui chai guan 1988ทะลุกลางอก    旺角卡門 Wong gok ka moon  Directing debut1988 กล้าหักเหลี่ยม    獵鷹計劃Lie ying ji hua 1988 ขู่เฮอะ แต่อย่าหลอก ภาค 2   猛鬼學堂 Meng gui xue tang1990 ขบวนโหด มาโปรดสัตว์    再戰江湖 Choi saan gong woo1990 วันที่หัวใจรักกล้าตัดขอบฟ้า   阿飛正傳 Ah fei zing zyun1991ตายกี่ชาติก็ขาดเธอไม่ได้    九一神鵰俠侶Gau yat san diu hap lu1993 มังกรหยก หยกก๊าหว่า    射鵰英雄傳之東成西就 Se diu ying hung ji dung sing sai jau1994 ผู้หญิงผมทอง ฟัดหัวใจให้โลกตะลึง     重慶森林 Chung Hing sam lam1994 มังกรหยก ศึกอภิมหายุทธ     東邪西毒 Dung che sai duk1995 นักฆ่าตาชั้นเดียว     墮落天使 Do lok tin si1997 โลกนี้รักใครไม่ได้นอกจากเขา      春光乍洩 Chun gwong cha sit1998 First Love: Litter on the Breeze      初纏戀后的二人世界 Choh chin luen hau dik yi yan sai gaai2000ห้วงรักอารมณ์สเน่หา      花樣年華 Fa yeung nin wa2002Chinese Odyssey 2002     天下無雙 Tian xia wu shuang2004 2046 ขอยืมได้ไหม เวลาของเธอ     20462007 300 วัน 5,000 ไมล์ ห่างไกลไม่ห่างกัน    藍莓之夜 English language2008รักเธอ แต่ใจให้นาย  渺渺2012 Touch of the Light  Ni guang fei xiang2013ยอดปรมาจารย์ "ยิปมัน"    一代宗師 Yi dai zong shi2016 เสวียนจ้าง บุรุษพุทธานุภาพ   大唐玄奘2016 รักเธอ...ทุกวันพรุ่งนี้   摆渡人2018 พยัคฆ์สำอาง กระแทกยุโรป   欧洲攻略2021One for the Road  วันสุดท้าย..ก่อนบายเธอ 

อ้างอิง

แหล่งข้อมูลอื่น


หมวดหมู่:ผู้กำกับภาพยนตร์ชาวฮ่องกงหมวดหมู่:ผู้กำกับภาพยนตร์ชาวจีน
หมวดหมู่:บุคคลจากเซี่ยงไฮ้

หมวดหมู่:นักเขียนบทภาพยนตร์ชาวฮ่องกง
หมวดหมู่:นักเขียนบทภาพยนตร์ชาวจีน